Foto: navy.mil Eron armiyasining 4 ta harbiy kateri yuqori tezlikda Ormuz bo‘g‘ozi yaqinida AQShning USS Nitze mina tashuvchi kemasini taqib qildi. Bu haqda Pentagondagi manbaga iqtibos keltirgan holda Reuters axborot agentligi xabar bermoqda. Ma’lumotlarga ko‘ra, voqea 23 avgustda yuz bergan. Eron katerlari AQSh kemasining ogohlantirishiga qaramasdan, unga 275 metrdan kamroq masofaga yaqinlashgan. "Eronliklar xavfli vaziyatni yuzaga keltirib, katta tezlikda yaqinlashdilar. Bu vaziyatning keskinlashishiga, jumladan USS Nitze tomonidan himoya choralarining qo‘llanishiga olib kelishi mumkin edi", deb aytildi xabarda. Manbaning aytishicha, bu harakatlar "xavfli va noprofessional" harakatlar bo‘lgan.